
SI  vivis  mortuifve  invidere,  turpe  Iit  et  odio- 
fum ;  xi  bene  meritos  laudibus  profequi,  pul¬ 
chrum  femper  &  laudabile;  folenniahxc  prasconia 
nec  alii  poliunt  vituperare,  nec  vos  iniquis  un¬ 
quam  animis  excipere.  Cavendum  quidem  eft, 
caveri  fi  licet,  ne,  quorum  amplificare  non  pofiu- 

B  mus, 

mus,  eorum  imperite  dicendo,  imminuamus  glo¬ 
riam.  Non  mediocris  enim  aut  ingenii  eft,  aut 
artis,  tot  taliumque  virorum  laudes,  tot  res  pras- 
clare  geftas,  tam  infignia  excellentiffimas  virtutis, 
dodrinae,  munificentias  exempla  in  brevi  oratione, 
fideliter  &  dilucide,  enarrare.  Atque  hoc 
eo  adhuc  difficilius  eft,  quod  anteceffores  veftri, 
non  in  una  aliqua  arte,  fed  fere  in  omnibus  fin- 
guli  elaborarunt ;  non  in  humili  aliqua,  ac  re 
vulgari,  fed  in  fcientia  tam  dignitate,  quam  utili¬ 
tate  praeftantiffima,  excelluerunt. 

Tanto  enim  in  honore  apud  primos  homines 
ars  noftra  habebatur,  ut  Immortalium  inventioni 
fit  confecrata  ;  eamque  profefii  complures  Deo¬ 
rum  ordinibus  adfcripti.  Apud  iEgyptios,  qui 
dodrinae  principatum  olim  tenebant,  reges  ali¬ 
quot,  ficut  apud  nos  e  magnatibus  nonnulli, 
inter  /Esculapii  filios  adnumerabantur  ;  non  fcep- 
tro  folum,  fed  cultro  anatomico  infigniti. .  De 
honore  Hippocrati  apud  Graecos  publice  habito, 
de  victu  quotidiano  in  Prytaneo  dato  (qui  honos 
apud  illos  maximus)  quis  non  audivit  ?  Romano¬ 
rum  quidem  in  re  militari  perpetua  fere  occupatio 
fcientiis  excolendis  otii  non  fatis  relinquebat.  Sed 
cum  imperium  omnium  gentium  conftitutum  eft, 

artefque 

artefque  apud  eos  cognite  funt  Sc  recepte,  medi¬ 
cinas  profeffores  ftatim  civitate  donati  funt ;  8c 
inter  fcientias,  quibus  major  ineft  prudentia,  hanc 
noftram  recenfet  oratorum  ille  princeps  Cicero  ; 
idemque,  artibus  fuam  cuique  dignitatem  tribuens, 
medicos  cum  imperatoribus  conjungit.  Dehinc 
ad  hasc  ufque  tempora  viros  medicinas  fcientes 
tantus  populorum  omnium  favor  amplexus  eft,  ut 
perpetuum  a  regibus  ftipendium,  honoris  ergo,  ac¬ 
ceperint,  &  fummas  proceribus  fuerint  asftimationi. 

Num  tefles  qurerimus  locupletiores  ?  Certe  non 
eft  verendum,  ne  nobis  nimium  placeamus  ;  aut 
ne  vera  de  arte  noftra  prrcdicando,  gloriari  videa¬ 
mur.  Non  eam  profedto  fallis  laudibus  exorna¬ 
mus  ;  nec  vana,  nec  inanis,  effe  poteft  ea  fama, 
quam  omnes  gentes  &  fecula,  &  omnes  hominum 
ordines  confentiunt  effe  veriffimam. 

Sed  age,  miffa  faciamus  teftimonia,  &  dignita¬ 
tem  utilitate  metiamur.  Quid  autem  magis  libe¬ 
rale  ac  munificum,  quid  utilius  effe  poteft,  quam 
opem  ferre  laborantibus,  afflictos  excitare,  dare 
falutem,  hominefque  non  folum  in  diuturna  fir- 
maque  valetudine  retinere,  fed  vitam  ipfam,  jam 
jam  fugacem,  non  raro  revocare  ? 

Metrodorus  eum  perfedte  putat  beatum,  cui 
corpus  bene  conftitutum  fit,  &  exploratum  ita 

femper  fore.  Quis  autem  eft  ifte,  cui  id  explo¬ 
ratum  e  fle  poffit  ?  Si  ita  quidem  fieri  poflet,  aut 
fi  non  ea  conditione  nafceremur,  qua  morti  mor- 
bifque  fubjedti  fimus,  medicina  quidem  non  mul¬ 
tum  ufui  foret.  Sed  longe  aliter  fe  res  habet. 
Quotus  enim  quifque  homo  natus  morborum  in- 
eurfantium  vi  immunis  eft  ?  Aut  quis  varia  eo¬ 
rum  genera,  qui  in  vitam  invadunt  frequentes 
&  infiniti,  eamque  vix  vitalem  reddunt,  enu¬ 
merare  valeat  ? 

Quis  autem  propter  tam  multa  &  tam  varia 
morborum  tormenta,  aut  dolore  praefentium,  aut 
metu  impendentium,  animo  quieto  e  fle  potelt  ? 
Quod  fi  qua  vel  opum  &  honorum,  vel  regalis 
imperii  gratia,  vel  fi  qua  alia  divinitus  oblecftatio, 
vel  laborum  lenimen  hominibus  affulfit,  fine  fa~ 
lute  deflorefcunt  omnia  j  fine  medicina  brevia 
fiunt  &  caduca. 

Sed  a  dignitate  noftrae  artis  ad  eos,  qui  per  eam 
ornati  ipfam  viciflim  ornaverint,  jam  veniendum. 
E  tanto  autem  numero  quem  virum  primo  dicen- 
dum  aggrediar  ?  Hrefitat  8c  circumipedtat  oratio. 
Confuetudini  tamen  dandum  puto,  nec  tam  con- 

fuetudini,  quam  viri  meritis,  ut  hujus  collegii 

focius. 

focius  ejus  conditorem ;  latine  loquens,  Linacrum 
primum  dicam. 

Ab  oratore  quodam  antiquo  accepimus,  de 
menlis  Deorum  etiam  anale&a  effe  fedulo  colli¬ 
genda,  ne  quid  ambroliae  illius  depereat.  Sic  in 
hoc  viro  minutiffima  quaeque  commemorari  de¬ 
bent.  Temporis  tamen  anguftia  accidit,  ut  e 
multis  egregie  fa&is  paucula  tantum,  huic  uni 
propria,  eaque  ipfa  parciffime  dicenda,  delibem : 
plurima  autem,  eaque  permagna,  quae  alii  cuivis 
fatis  ad  gloriam  effent,  penitus  omittam.  Omitto 
igitur  dicere,  quod  principibus  hujufce,  &  alia¬ 
rum  civitatum  viris,  non  affentando,  fed  per  artes 
egregias  placuit :  Nam.  id  aliis  quoque  excellenti 
virtute  yiris,  uni  &  alteri  fortaife,  contigit. 
Omitto  quod,  medicorum  fuce  aetatis  facile  princeps 
&  fere  folus,  regite  domus  finitati  praefuit :  Quod 
principi  juventutis  &  faluti  &  ftudiis,  tum  etiam 
moribus,  erat  admotus.  Illud  autem  praecipua 
laude  efferendum,  illud,  fi  quantum  vellem  pof- 
fem  quoque,  pleniore  ore  dicendum  cenfeo,  quod 
Oxonii  enutritus,  non  fatis  habuit  quicquid  in  illo 
fcientiae  domicilio  potuit  edifcere,  at  fapientiffimi 
Platonis  &  Pythagorae  aemulus,  exteras  oras 
adiit,  &  florentiffima  quaeque  regna  &  academias,, 

liberalium. 

liebralium  artium,  fi  quae  ubique  exftarent,  relliquias 
colligendo,  luftravit  ;  atque  ita  demum,  fapientia 
&  literis  onftuus,  negotiator  ille  felix  in  patriam  eft 
reverfus.  O  felicem  hominem,  qui  tot  artes  in¬ 
venit  ac  obtinuit !  Ille  vir  utriufque  lingua  noti¬ 
tiam  in  Britannos  primus  invexit :  Ille  literas  pro¬ 
pe  intermortuas  renovavit.  Hujus  viri  laus  eft, 
quod  depulfa,  quas  toti  regioni  infederat,  caligine 
plus  quam  yEgyptiaca,  populus  in  tenebris  degens 
vidit  literarum  lumen ;  unde  omnibus  artibus  mi¬ 
rificus  illico  vel  ortus,  vel  incrementum  accellit. 
Coepit  prsefertim  medicina,  quin  &  ipfa  religio, 
ftatim  fe  refpicere,  fe  male  habitas  agnofcere,  &  a 
vitiis  &  fordibus  repurgare.  Ecce  vir  dignus  quem 
praeceptorem  &  patronum  vocet  Erasmus  !  qui 
do<ftiffimo  celeberrimi  Mori  ornetur  praeconio  ! 

Cum  fcientia:  omnes,  ficut  imperium,  iis  fo- 
lum  artibus  retinendae  funt,  quibus  initio  partae ; 
Latini  fermonis,  &  medendi  fcientiam,  fcripto- 
rum  fuorum  monumentis,  feras  pofteritati  confe- 
cravit  Linacrus.  Medicinam  vero,  quam  interi¬ 
ore  quodam  amore  fovit,  perpetuitate  donandi  cu¬ 
pidus,  prasle&iones  apud  utramque  academiam, 
ftipendiis  donatas,  inftituit.  Sed  ad  eam  rem, 
quam  tantopere  expetivit,  nihil  omnium  ab  ho¬ 
mine 

mine  excogitari  fapientius,  nihil  proclarius  potuit, 
quam  quod  hoc  collegium  ex  fenatus  au&oritate 
fundavit,  atque  ita  munivit,  ut  hodie  flet  il¬ 
lius  inflitutis  confer vand is,  &  quali  vefiigiis  per- 
fequendis. 

Jure  igitur,  poli  hanc  inftitutam  focietatem,  fe¬ 
cundis  ufque  laboribus  crevit  ars  medica,  &  ita 
ab  humili  duda  venit  ad  fummum,  ut  brevi  tem¬ 
pore  plures  exffiterint  proflantes  medendi  gloria 
viri,  quam  per  omnia  retro  fecula  :  qui  viri  omni¬ 
bus  omnium  gentium  medicis  longe  procelluerunt. 
Ex  hoc  collegio  meri  principes,  tanquam  ex  equo 
Trojano,  exierunt :  C  a  i  u  s,  Caldwaldus, 
Goulstonus,  Har  VEIUS,  Ha  M  EIUS, 
&  alii  proterea  complures,  quos  longum  elfet  enu¬ 
merare.  Hoc  omnes  Linaceo  debet  Britannia, 
plures  adhuc  in  perpetuum  debitura. 

Quanquam  vero  Linacrum  omnibus  merito 
anteponimus,  Caium  tamen  nemini  poftponamus. 
Artis  medico  fores,  apertas  a  Linacro,  Caius 
intravit.  L  i  n  a  c  r  u  s  hoc  collegium  fundavit, 
Caius  multis  emolumentis  &  honorum  inlignibus 
auxit.  Quum  igitur  L  i  n  a  c  r  o,  focii,  rite,  ut 
fpero,  parentavimus,  certe  voluimus,  quis  hunc 
dignior  qui  excipiat  in  oratione  nollra,  quam  ve¬ 
neranda 

neranda  ille  dignitate  vir,  pulvinari,  caduceo,  li¬ 
bro,  &  ligillo  novo  ritu  decorus  ?  Ita  Lin  a  c  r  o 
fuo  per  omnia  fimillimus,  ut  qua  fi  ad  ipfius 
imaginem  compofitus  videatur.  .Eadem  ftudio- 
rum  veftigia  ingreffus,  iifdem  diligentia,  &  in¬ 
genio,  &  artibus  apud  fuos,  apud  exteros,  apud 
proceres  &  reges  eandem  famae  celebritatem  adep¬ 
tus  &  gratiam,  eadem  proditus  in  genus  huma¬ 
num  benevolentia,  eadem  in  medicorum  filios 
munificentia  ;  ita  ut  nobis  conditor  etiam  videatur 
futurus  fuiffe,  nifi  eum  honorem,  ut  qui  quon¬ 
dam  in  vacua  venerant,  prius  occupando  cepi  flet 
Linaceus,  Quid  enim  aliud  offendit  illa 
apud  Cantabrigienfes  liberalitas,  quae  coloniam 
illam  foecundam  collocavit,  ficut  arbores  futuris 
feculis  profuturas  ?  Sed  quomodocunque  ea  fe 
res  habet,  rei  publicae  medicae  &  procuranda  & 
augendae  omni  cura  &  cogitatione  totus  incubuit. 
Nam  &  praefes  ea  cum  fide  &  vigilantia  in  fuo 
munere  verfatus  eft,  ut  fe  a  comitiis  abefle  non, 
nifi  aegerrime,  pafius  fit ;  &  ne  mortuus  nimium 
defideraretur,  cum  ne  medicinae  fludioii  defice¬ 
rent,  fatis  provide  caverat,  ne  fludiofis  praecepta 
deeflent,  fua  reliquit  fcripta  ;  qua:  fi  quis  diligen¬ 
ter  evolvat,  nae  ille  haud  facile  alium  requirat 

magiftrum. 

magiftrum.  Reliquit  autem  tam  multa  (quod 
idem  de  Linacro  pradicari  poteft)  aut  latine 
fcripta,  aut  e  Gr$cis  verfa,  ut  ipfum  Latium  la¬ 
tino  fermone,  tum  etiam  Graecis  au&oribus,  ingenti 
thelauro,  ditaverit.  Sic  fuit  Caius  cum  inter 
homines  eflet ;  fic  fuas  ipfe  vices  etiam  adhuc  ex¬ 
plet  mortuus. 

Talium  patronorum  auxiliis,  non  mirum  fi  in 
altum  excreverat  ars  Medica ;  tamen  etiam  in 
rebus  tam  opimis  aliquid  erat  quod  defiderares ; 
cum  anatomia  pro  dignitate  parum  erat  exculta. 
Cum  vero  nihil  omnium,  quas  in  medicina  trac¬ 
tantur,  illa  frudtuofius  &  uberius  fit ;  nihil  unde 
ad  morborum  vim  &  naturam  explicandum  tam 
certa  argumenta  ducantur,  qui  nullo  anatomia: 
ufu  percepto  morbos  aggreditur,  perinde  facit  ac 
imperator,  qui,  natura  loci  ubi  dimicandum  eft 
non  explorata,  confligere  parat.  Hujus  rei  palmam 
ab  omnibus  ante  natis  fibi  vendicat  Caldwaldus. 
Caldwaldus  humani  corporis  rationem 
diligenter  infpiciendo  ac  contemplando,  multum 
fua  fibi  induflria  laudis  attulit,  &  huic  arti  dedit 
ortum,  huic  crefcendi  facultatem,  hanc  ftipen- 
diis  &  honoribus  aluit,  L  u  m  l  e  i  o  fuo  in  focie- 
tatem  laudis aflumpto ;  Lumleio  fuas  prsbentc 
Sc  opes  8c  confilium. 


C 


Calb- 


% 

[  10  ] 

Caldwaldum  poft  paulo  excipit  Goulstonus, 
in  eadem  arte  celeberrimus.  Qui  perfedam  Graeae 
linguae  fcientiam  Aristoteli  &  Galeno 
interpretando,  acumen  autem  &  induftriam,  ab 
Aristotele  fuo  fumpta,  anatomiae  promovendae 
adhibuit :  &,  praledionibus  in  fu  per  pathologicis 
inftituendis,  ingentis  pecunias  vim  feliciter  im¬ 
pendit.  Multam  fane  hic  &  utilem  operam  arti 
navavit,  necdum  tamen  eam  perfecit.  Culter  ille 
medicus  a  Caldwaldo  inventus,  Goulstono 
traditus,  Harveii  manibus  committi  debebat : 
Ha  r  v  e  i  i  dextra  8c  conlilio  mirifica  opera 
daturus. 

Et  Jure  quidem :  Nam  ille  vir,  licet  in  vete¬ 
rum  feriptis  verfatifiimus,  nullius  tamen,  nifi 
omnium  antiquiffimx  natura,  decretis  addidus, 
ipfam  de  fuis  arcanis  confulere,  ipfi  maluit  de  fe 
credere.  Hanc  igitur  per  abftrufa  fua  8c  abdita 
viarum,  tanquam  ignotas  regionis  oras  &  angulos, 
ferutando  &  rimando,  dudu  ingenii  fui,  &  mi- 
niftro  artifice  anatomices  cultro,  diligenter  perfe- 
cutus,  tandem  omnes  ejus  partes,  etiam  auribus 
humanis  vix  fatis  cognitas,  oculis  fidelibus  fubje- 

cit.  Unde  fadum  eft  ut,  induftria  &  acumine 

non  ante  homini  dato,  arcanum  illud  ingens,  ab 

omnibus  feculis  celatum,  fanguinis  circuitum  ex* 
plicuerit. 

Hoc  unum  hujus  viri  inventum  omnibus  om¬ 
nium  Gra;corum  laudibus  refpondet.  Hoc  nihil 
ad  medendum  utilius  antecefiorum  induflria  com¬ 
paravit,  nihil  uberius.  Ab  hoc  enim  uno  fonte 
omnis  ha;c,  qua;  nunc  ubique  gentium  tanta  cum 
laude  viget,  morbos  curandi  ratio  manavit.  Ab 
illo  igitur  omnes  vera;  medicina;  annales  &  fafli 
procedere  debent,  &  jure  fummo  vocabitur  im¬ 
mortalis  Harveius,  &  pradica;  parens  medicina;. 

Hoc  autem  hujus  viri  inventum  nos  cum  omni¬ 
bus  gentibus,  qua;  ejufdem  utilitate  a;que  fruun- 
tur,  miramur.  Eli  autem  pra;cipuum  quoddam, 
quo  noftrae  focietati  confuluit  (a  nobis  prtecipuo 
ore  memorandum)  quod  hoc  folenne  &  liberale 
profe fibrum  convivium  inftituit.  Ex  hoc  enim 
dodiffimorum  hominum  convidu  amicitia  jucun- 
diifimi  frudus  oriuntur :  ex  hoc  colloquia,  con¬ 
ii  lia,  monita,  egregie  fadorum  laudes,  &  ad 
eadem  cohortatio :  ex  hoc  confociatio  atque 
communitas,  mutuis  officiis  gubernata,  plurimis 
commoditatibus  augetur  :  hoc  alias  quam  plu¬ 
rimas  utilitates  continet,  fed  illa  vel  maxime 
praffiat,  quod  juniorum  ^mulantium  non  modo 
excitentur  fludia,  fed  &  ipii  animi  ad  rem 


gerem 

gerendam  quafi  majores  fimul  ac  alacriores 

fiant. 

Rara  felicitate,  &  huic  forfan  focietati  propria, 
fratres,  contigit,  ut  nemo  fere  medendi  gloria 
pneftiterit,  quin  idem  vir  munificentiiTimus  ex  fti- 
terit.  Quis  enim  fuorum  aequalium  Hameio 
in  praxi  medica  praeclarior  ?  Quis  liberalitate  ? 
Quis  poftea  Radclivio?  Quis  enim  hoc 
JE  sculapxi  domicilium,  incendio  deletum, 
magnifice  inftauravit  ?  Quis  haftae  fubjedtum  re¬ 
demit  ?  Quis  camaculum  Harveii  convivis 
digne  ornavit  ?  Quis  lautiffima  praedia  nobis  fu- 
premis  tabulis  legavit  ?  Quis  etiam  nofocomiis 
munifice  favendo,  noftrae  etiam  dignitati  con- 
fuluit  ?  Quis  nifi  H  A  M  E  I  U  S  ?  H  A  M  E  I  U  M 
hoc  fplendidifiimum  aedificium  ;  H  a  m  e  i  u  m 
caenaculum,  aerarium,  nofocomia  ;  FI  a  m  e  r  u  m 
omnia  praedicant.  Nec  minus  celebranda  eft  nu¬ 
pera  Radcli  vii  munificentia.  Qui  omnes  fere 
omnium  munificentias  amplitudine  fua  complec¬ 
titur.  Radcli  vius,  tam  in  medicorum,  quam 
in  literatorum  omnium  ufus  contulit,  non  ingen¬ 
tem  pecuniae  numerum,  fed  prope  ignotos  nummi 
thefauros.  Quam  munificentiam,  cum  oratiun¬ 
culae  noftrae  finibus  major  fit,  &  recentior  quam 
ut  praedicari  fit  necefie,  filentio  praeteream.  Illa 

vero 

vero  ne  praetereamus  convitia,  virum  hunc,  inter 
mufarum  fedes,  &  intima  dodtrinae  penetralia, 
diu  fenefcentem,  diu  iticlarefcentem,  fcientiarum 
elementa  vix  deguftaffe.  Hoc  quidem  nonnullis  eo 
probabilius  videri  poffit,  quod  in  illo  natura,  quid 
per  fe  efficere  poffet,  experiri  videbatur  ;  &  quod  in 
illo  ingenii  fecunditas  do&rinae  vim  longe  fuperabat. 
Hoc  quidem  vere  praedicari  poteft,  habuiffe  eum  di¬ 
vinam  quandam  memoriam  ;  &  cum  ingenio  velo- 
ciffimo  praeditus  effiet,  ita  celeriter  quicquid  voluit 
arripuiffe,  ut  ex  Platonis  fententia,  non  difcere, 
fed  recordari  videretur.  Erat  enim  ei  tam  acuta 
mentis  acies,  ut  fimul  ac  ad  aliquid  animum  at¬ 
tenderat,  quae  in  eo  inerant  omnia,  uno  quali  in¬ 
tuitu  pervaderit.  Ex  quo  fadtum  eft,  ut  incredi¬ 
bilis  quae  Jam  ingenii  fagacitas  longam  ufus  difci- 
plinam  minus  defideraret.  Cum  igitur  vir  exi¬ 
mius  ab  artis  Tuae  praeftantiam  gloriae  fatur  effiet, 
ex  dodtrina  famam  omnem  contemplit.  lanto 
vero  famae  celebritate  fuit,  tantam  fui  expedtatio- 
nem  ubique  fecerat,  ut  folus  ille  inftar  omnium 
medicorum  videretur.  Illo  abfente,  leviter  aegro¬ 
tantes  illico  defperare ;  illo  praefente,  graviffimis 
morbis  laborantes  metus  omnes  deponere. 

Sed  utcunque  de  Radclivio  ftatuant  polleri,  de 
Freindo  veftro  certe  nihil  tale  cuiquam  venerit  in 
mentem  fufpicari,  Qui  magna  naturae  dona  arte 

confir» 


I  '4  3 

confirmavit  &  auxit.  Nam  ad  eximium  &  illuftre 
ingenium  omnigente  eruditionis  &  do&rinae  ratio 
ac  conformatio  accefferat.  Graecarum  vero  &  La¬ 
tinarum  literarum,  fi  quis  alius,  erat  admodum 
peritus,  quarum  omnem  elegantiam  patrio  fermone 
vividis  coloribus  expreffit,  trium  linguarum  vir 
do&iffimus .  Tali  igitur  tantoque  inftrumento  or¬ 
natus,  aufus  etiam  Hippocratis  fontes  recludere  & 
exhaurire,  mirum  ni,  ad  artem  medicam  accinctus, 
eam  fumma  cumulaffet  eloquentia,  &c  morborum 
curationem  do&iffime  fimul  &  elegantiffime  tra¬ 
dendo,  tum  medici,  tum  fcriptoris  optimi  famam 
fibi  comparaffet.  Variolas  vero,  morbum  illum 
matribus  fimul  &  proli  invififlimum,  curandi  me¬ 
thodum  quam  prope  novam,  quanto  cum  acumi¬ 
ne,  &  in  rebus  arduis,  o.uanto  cum  judicio  delcrip- 
ferit  ?  Dubitari  tamen  poteft  an  ingenium  hujus 
viri,  &  artes  egregias  prius  miremur,  an  diligen¬ 
tiam  &  induftriam.  Qua  tam  ingentem  medico¬ 
rum  multitudinem  filo  hiftorico  tanta  cum  perfpi- 
cuitate  &  deledlatione  contexuit.  Qua  Gneciam, 
Arabiam,  Italiam,  Angliam,  qua  fi  ailperfie  medi¬ 
cina:  membra,  ut  in  fabulis  de  Medeae  fratre  dici¬ 
tur,  colligendo  rimatus  e  fi.  Quis  fatis  mirari  po¬ 

teft  virum,  tot  tantifque  curis  &  occupationibus 
diftentum,  tam  multa  &  ardua  rerum  animo  ca¬ 
paci 

paci  compledti,  &  induftria  fideliter  exequi  potu- 
ifie  ?  Sed  hasc  cum  exteris  omnibus  admiramur : 
Benevolentiam  vero  fingularem,  qua  nos  &  artem 
noftram  profecutus  eft,  nos  certe  praecipuis  laudi¬ 
bus  efferre  decet.  Haec  enim  res  eum,  etiam  ut 
ad  fenatorium  ordinem  adfcifceretur,  impulit. 
Quid  enim  ei  in  illo  munere  obeundo  antiquius 
erat,  quam  ut  jura  noftra  &  privilegia  propugna¬ 
ret,  fervaret,  augeret  ?  Haec  etiam  res  ei  in  ani¬ 
mum  induxit,  ut,  cum  veftro  omnium  confenfu, 
padlio  cum  academiis  iniretur,  ut,  nili  alterutrius 
academiae  alumnis,  in  hoc  ordine  locus  in  pofte- 
rum  detur  nemini.  Ne  quis  indo&us  fcilicet,  ti¬ 
tulo  fuo  gloriofus,  medicinam  tradtando  contume¬ 
liis  afficeret.  Hunc  virum  non  diligemus  ?  non 
omni  ftudio  &  honore  profequemur  ?  Profequemur 
fane  femper ;  fed  nunc  temporis  in  eo  diutius  im¬ 
morari  vetat  me  prope  decurfum  dicendi  fpatium, 
&  ad  metam  feftinans  oratio. 

At  mihi  quantumlibet  feftinanti  manum  injicit 
Sydenhamus,  nimium  fero  fortaffe  falutatus. 
Sydenhamus  hoc  fibi  praecipui  fumit,  quod  aeris 
diverfos  flatus,  certiffima  epidemicorum  morborum 
indicia,  curiose  invefligans,  diligenter  enarrabat ; 
morbos  exinde  profedos,  una  cum  fignis  eofdem 
comitantibus,  accurate  depingens ;  arte  fcribendi 

fimplex  &  apertus,  atque  adeo  utilidimus ;  in  phi- 
lofophando  perparcus ;  praeceptis  ex  ufu  &  certa 
experientia  duitis  abundans :  hac  in  re,  ut  in  ce¬ 
teris  par,  vel  Hippocrati  anteferendus,  quod  va- 
riolas,  ignotum  antiquis  morbi  genus,  rede  trac¬ 
tandi  rationem  primus  invenit,  &  inventam  vere  & 
feliciter  aliis  impertivit. 

In  his  viris  memorandis,  unum  illud  occurrit 
notatu  digniffimum,  neminem  infignem  exftitiffe 
in  medicina:  fcientia  line  fumma  induflria  ;  nemi¬ 
nem  diu  praeclarum,  nili  qui  Graecos  fontes  adiillet, 
Aristotelem,  Hippocratem,  Galenum.  His  ar¬ 
tibus  Linacrus  &Caius  effulgebant;  hisFREiNDus; 
his,  mihi  jam  ultimo  loco,  fed  non  ultima  cum 
laude,  dicendi,  Pelletus  &  Plumptreius;  nuper 
deliciae,  nunc  deliderium.  Pellettus  in  praeli- 
dendi  munere  diu  &  praeclare  verfatus,  ac  politio¬ 
ribus  literis  inftrudiffimus,  laudationes  has  folen- 
nes  (quarum  eum  certe  participem  effe  jus  &  fas 
poftulant)  aliquamdiu  non  rite  intermilfas  revoca¬ 
vit.  Pellettus  futuris  oratoribus  viam  egregie 
laudandi  commonftravit,  &,  ne  quo  ornamento  fu  a 
careret  oratio,  circuitum  fanguinis  elegantibus  ver- 
liculis  illuftravit. 

Plumtreius  autem,  huic  focietati  pari  cum 
laude  pr^politus,  utiliflimum  illud  novae  Pharma- 

eopcete  opus,  diu  efflagitatum,  rite  abfolvendum 
curavit.  In  quo  munere  obeundo,  ita  occupari, 
ita  deledtari  videbatur,  ut,  exadto  tandem,  &  libi 
gloris  fuse  diu  fatis  vixiffe  videretur,  ac  pro 
breviore  vita  diuturnas  memoris  monumentum 
fibi  extruxifie. 

Scio  multos  excellentes  viros  a  me,  temporis 
anguftia,  prstermiffos ;  de  quorum  tamen  inven¬ 
tis  nulla  unquam  stas  conticefcet.  Glissonum, 
Willtsium,  Crounum,  Lowerum,  Halium  li¬ 
benter  omnes  commemorabunt  polleri ;  prascipue 
vero  honoratifflmum  illum  virum,  e  procerum 
numero,  Marchionem  Dorcestrensem. 
mathematicam,  philofophiam,  juris  utriufque,  le¬ 
gumque  fcientiam,  &  omnem  denique  homine  no¬ 
bili  dignam  dodtrinam  medicina  cumulavit.  Qui 
honoribus  a  regio  fonte  derivatis  focietatis  noftrs,. 
fcilicet  dodtoris,  titulum  adjecit ;  &  nobis  in  be¬ 
nevolentis  tellimonium  dono  dedit  tam  ingentem 
omnium  librorum  fupellectilem,  quam  vel  Apollo 
olim  Palatinus,  vel  recentior  unquam  recepit 
Minerva. 

Hi  funt  veftri  majores,  focii  ornatiffimi,  viri 
medendi  gloria  prsftantiffimi ;  &  iidem  maximam 
partem  munificentillimi.  Nec  vero  hos  tantum,, 
fed  eiufmodi  innumerabiles  noftra  tulit  focietas,  8c 

in  pofterum  femper  prole  non  difiimili  gaudebit. 
Quid  enim  lasti  non  nobifmet  augurari  licet,  cum 
inter  nos  verfentur,  qui  Linacros  &  Caios  refe¬ 
rant  ?  Cum  vir,  antiquas  probitatis,  fideique  diu 
fpedatae,  rebus  noftris,  ne  quid  detrimenti  capiant, 
praslidendo  invigilat  ?  Neque  folum  cuftos  ille  in¬ 
tegerrimus,  fed  ubi  opus  fuerit,  in  rebus  quibuf- 
cunque  arduis,  vindex  futurus,  &  propugnator 
acerrimus. 

Veftra  patientia  diutius  abuti  non  pofium,  cum 
neque  cohortatione  aliqua  opus  efi,  neque  a  me 
commendatione.  Eandem  enim  viam,  quam 
tanta  cum  laude  ingreffi  eftis,  gnaviter  inhibenti¬ 
bus,  eadem,  &  majora  prteconia,  vobifmet  olim 
perfolventur ;  quibus  &  fero  perfruamini,  &  ora¬ 
torem  tandem  fortiamini  iongre  facundiorem. 

